
M A D R I D O ! facila dilemo 


Gracie ĝi kuŝas en la ĝusta mezo de la hejma lando. Intelektula cen- 
- tro, estas Madrido, krom oficiala ŝtata ĉefurbo, citadelo de popola konscio. 
Nesto por la komenco de la socia laborisfa movado en Hispanio, la unuaj 
voĉoj pri socialismo aŭ je defendo de la iiiternaciecaj doktrinoj aŭdiĝis tie. 
Paŭlo Iglesias, vera apostolo, fondinto de la Hispana Socialista Partio, estis 
multfoje la sola marksista deputito en la nacia parlamento. 

Poste jam, sub monarkio aŭ en respubliko, ŝerce aŭ serioze, la politika 
kontrolo, de tuta la ĉefurba vivo, apartenis plene, sendispute, al la proleta 
klaso kun la efika helpo de grandkvanta liberala oficistaro. 

En Madrido, dum la februara balotado, la popolo, kun gaja mieno 
k hela rideto, ŝtope remburis la balotujojn per voĉdoniloj favoraj al Popola 

Fronto. Tiu sama Madrido, kvin mo- 
natojn poste, hardita en sankta ko- 
lero, kun ŝaŭmo en la buŝo k brilo 
en pupilo, sen pliaj armiloj krom pie- 
doj k pugnoj, ne jam ridetante sed 
dentojn premante, en propra defendo 
atake alsaltis ka^ernojn, detruis sur 
la strata pavimo la nigran perfidon de 
generaloj sen honoro k aroge, tre 
vigle, balais la sterkon de faŝista sig- 
no, sopire ĝuante la heroan rekonke- 
ron de sia urbo post ekstermo, en la 
ovo mem, de la ĝermoj de abomena 
socia epidemio. 

En najbaraj lokoj blekis la bes- 
taĉo. La madridanoj ne havis do tem- 
pon ankoraŭ por dormo en laŭroj de 
heroa venko. Tuj post rapida prepa- 
ro, la malamika bando atakis furioze 
laŭ helpo de fortikaj masonaĵoj, kons- 
truitaj tiucele de la iama reakcia re- 
gistaro en la proksima abrupta mon- 
taro, kiu en alta ĉenego, de Guada- 
rrama ĝis Somosierra, ja por Madrido 
estas kvazaŭ protekta brovo. Inter pmoj k abioj fariĝis fama la brava devizo: 
«Ili ne pasos!» Certe tiel okazis, ĉar la dentoj de la monstro roinpiĝis anfaŭ 
ol povi mordi konkere, en tiu parto, eĉ unu futon da tereno. 

Antaŭ la brua fiasko de siaj planoj, la hokokruca stabo studis novan tak- 
tikon:'ataki sude la ĉefurbon, sekvante la bordojn de rivero Tajo, glate fluanta 
tra granda ebenejo, etendita de la limo de Portugalio ĝis la perono de Madrido. 

Kun abunda provizo de tankoj italaj, kun trupoj de maŭroj, forprenitaj 
per trompaj allogoj de iliaj sovaĝaj gentoj el Afriko, komencis metoda faŝista 
ofensivo. La popola armeo, sen taŭga armilaro por ebena batalejo, preskaŭ 
sen artilerio nek kavalerio, perdis poziciojn, vilaĝon post vilaĝo, tute senpova 
por eviti la marŝon de fajro detruanta, per kiu, la eternaj malamantoj de la 
modesta klaso sukcesis fari vojon al Madrido. 

Tamen la sojlo estis abismo, en la pordo ĵaluze ekaperis dornojl 
Madrido ankoraŭ estas Madrido! ĉiufoje pli sekura, ĉiutage pli fiera 
eviti sian falon sub la hufoj de lakeoj de la sennaciecaj potencoj de 1’ kapita- 
lismo, por meriti, sen makulo, nomon de ĉefurbo de la universala antifaŝismol 



—Mi estas la progreso, la civilizo, 

la kulturo!... 



En nia epoko, hodiaŭ mem, kiam la po- 
polo en amaso, Ia Homaro!, defendas sian 
ekzisfon, neniu povas, nek devas, nek rajfas, 
diri splene ke li restas neŭtrala. 

Esperanto, fontano de alta idealo, liveras 
ĝenlile, jam de multa tempo, Ia freŝan plu- 
veton de siaj steloj simbolaj ankaŭ sur labo- 
ristaj distriktoj. La ĝenerala movado ricevis 
pro tio injekton de forta energio. Diligenta 
nova kolegaro cerle ne laciĝas en Iaboro 
paca. En saĝa logiko, pnco ne eslas atendo 
stulta de frapo, sed oportuna bato al pro- 
vokema fraponto. 

AI perfida atako de bandito, kontraŭ ho- 
mo pluganta pacesian kampon, oni rajtas ja 
respondi per ĉia defendilo. Tiuokaze certe 
eĉ la plej giba feraĵo montrus hele delikatan 
aŭreolon. ĉu ne gajnos do ankoraŭ presti- 
ĝon nia lingvo bela, kiel nobla instrumento, 
je la servo aktiva de ofendita lavolo socia? 

Spirila kerno de Ia esperanlismo eslis 
honesla, kvankam nebula, senio kun religia 
nuanco sub nomo de Inlerna Ideo, aspiro 
feliĉa pri konkordo k amo inter ĉiuj homoj 
bone komprenanlaj unu la alian. Bedaŭrin- 
de, Ia homojn ne nur ligas pli aŭ malpli bela 
kombino de vortoj sed la komuna sorlo de 
sufero k doloro aŭ la sama voluplo en 
plezuro k diboĉo. 

En nia lando la popolo, kun sia regis- 
laro, sen ia preparo devis akcepti dilemon 
je vivo aŭ morlo. La faŝismo cinike, sen 
ero da honto, en la internacia scenejo ŝan- 
ĝis la terminojn akuzante kanajle la popolon 
je la frenezaj krimoj, kiujn ĝi mem faradas. 

Obeinte severan admonon de nia kons- 
cienco, ni, esperantistoj, parto de 1' popolo, 
laŭtigis la voĉon sonoran de nia lingvo. 

Nia gazeto estas nek burĝa nek proleta; 
ĝi estas antifaŝista! Jen karesa titolo de civi- 
taneco pri libero aŭ mallibero. Facila dilemo, 
por klasbatalaj kamaradoj, inter granda ka- 
pitalismo k proletaro; sed ankaŭ facila dile- 
mo, por demokrataj samideanoj, inter stagno 
k progreso. Facila dilemo por tiu, kiu vo!as 
infane rigardi la ĉarmon de blankaj lanugoj 
en alta lazuro, k ankaŭ facila dilemo por ĉiu 
alia apud ni batalanta ĝis morlo, en ple- 
numo de sankta la devo. 

Facila dilemo por Ia prospero aŭ pereo 
de nia, tre multe ja nia, Esperanto! 


Internacia solidaro, en fluanta lavango, iru brave tra la mondo! 
































KOfVIEirSI TARIOJ 

Bazo de abomena civilizo 


Por ni, hispanoj, kiuj travivis la 
antaŭajn k unuajn momentojn de ĉi 
tiu lukto, estas bone konataj la trajtoj 
de faŝista taktiko, ĉar ni povis sperti 
ĉiuminute la faktojn, rekte k pro- 
praokule. 

Sed eksterlandanoj ne povis akiri 
senpere ĝustajn k preeizajn informojn 
k restis nevole sub la influo de lerte 
organizitaj propagandiloj; tial, ili ko- 
nis nur la «veron», kiun oni liveris al 
ili, laŭ diversaj formoj celantaj la plej 
perfektan trompigon. 

Sendube, la faŝistoj antaŭe k zorge 
preparis sian propagandan planon, 
ĉarili tuj komencis konstantan blufon, 
laŭ tute jezuita sistemo, kiu konsistas 
cent procente el hipokritaĵoj. 

Komencis la krimoj k samtempe la 
faŝistoj iniciatis akuzon al ni pri ĉio 
imagebla k neimagebla. La akuzadon 
ili uzis kvazaŭ densa vualo per kiu ili 

kovris siajn abomenajn murdojn. 

En kunlaboro kun internacia fa- 
ŝismo ili mastris radiostaciojn, kinojn 
k gazetaron k per tiuj elementoj kreis 
atmosferon en la tuta mondo, tute 
malfavora al nia popolo, kiu estis 
prezentata kiel sovaĝa hordo plenu- 
manla ĉiajn monstraĵojn. 

Finfine la vero ĉiam elŝprucas tra 
ĉiaj kaŝiloj. Nun la situacio alvenis 
en momento kiam la veraj okazajoj 
estas ekkonataj ĉie. La faŝistoj murdis 
k murdadas senlime, ili mortigis ĉiujn 
maldekstrulojn k iliajn familianojn, 
ĉar tiamaniere «jam ne plu restos tia 
semo»; ili eraras ne atentante ke ĉiu 
atenco kontraŭ libero nepre naskas 
♦rnilojn da liberemuloj. 

Ili intencis senkuraĝigi la pacan 
loĝantaron en la ariergardo per mal- 
noblaj bombardoj de nemilitaj urboj, 
kie ili mortigis grandegan kvanton da 
virinoj, infanoj k maljunuloj, sed kon- 
traŭe al siaj esperoj la loĝantaro ne 
malkuraĝiĝis, ĝi tremis k vibris inten- 
se pro indigno, mobilizis tutajn siajn 
fortojn k pretiĝis al baldaŭa k fina 
venko. 

Kiuj akuzis nin pri barbareco, in- 
tense detruas valorajn artaĵojn kiam 
ili malsukcesas ne atingante siajn 
celojn, kiam siaj militaj planoj k 
sinsekvaj fanfaronaj anoncoj ridige 
fiaskas antaŭ la popolaj tranĉeoj. 


La faŝistoj nur pafis kun kuraĝo k 
trankvilo dum murdadoj en siaj urboj, 
bombardante sen lukto pacajn urbojn; 
antaŭ niaj trupoj ili forkuras, kontraŭ 
niaj aeroplanoj ili ne volas batali. 
Bataloj okazas nur kiam ni devigas 
ilin al lukto; la sukcesoj kiujn ili ŝajne 
atingis k propagandis trogandigitaj, 
venis al ili ne pro ilia kuraĝo, sed pro 
nia manko de taŭgaj bataliloj, sed tia 
situacio jam malaperis k ilia males- 
pero kreskis tiagrade ke ili jam perdis 
ĉian prudenton, minacas persiste, 
pliigas siaju krimojn k tute malaten- 
tas ian ajn noblan senton. 

Generalo Queipo ĵus diris al frem- 
da gazetisto, ke nia defendo k kon- 
traŭatako en Madrido ne surprizis 
lin, ke li bedaŭras pri tio ke ni estas 
ricevintaj batalilojn, per kiuj ni male- 
bligis al ili eniri Madridon, kies loĝan- 
taron ili tuj fusilmortigos almenaŭ 
ĝin duonigante. 

Li aldonas: «Estas barbaraĵo pre- 
tendi savon de 1’ vivo de tricent aŭ 
kvarcentmil madridanoj. Mola, Fran- 
co, Cabanellas k mi opinias, ke kiam 
ni mortigos iliti, jam la milito estos 
finita k paco revenos en Hispanion.» 

«Ni mortigos ĉiujn virinojn, infa- 
nojn k maljunulojn, kiuj baros nian 
vojon. Ni ĉian projektis interkonsente 
kun Germanio k Italio, k ni decidis 
ke necesas mortigi tri aŭ kvar milio- 
nojn da hispanoj por ke nia venko 
estu definitiva. Se ni ne mortigas ilin 
sur la batalkampo, tion ni faros iel 
ajn k mi certigas, ke tiu tasko estos 
plenumata per niaj Fremda Legio k 
maŭraj trupoj». 

«Ni ne povas ne plenumi nian 
promeson al Germanio k Italio, ĉar 
ni estas homoj kun honoro.» 

Tian senskrupulan promeson ili 
komencis jatn delonge plenuini; ĉiuj 
viroj k virinoj, kiuj ne povis sendube 
atesti pri sia faŝisteco estas murditaj, 
k kelkafoje post nekredeblaj turmen- 
toj. PLI OL 200.000 PERSONOJ estas 
mortigitaj de la faŝistoj k la furiozo 
ne ĉesas, ĝi ankoraŭ soifas sangon 
de estuloj kies sola kulpo konsistas 
el amo al libero k progreso aŭ el 
neaparteno al faŝistaj vicoj. 

La ribelintoj jam superis siajn 
aliancanojn, la italaj faŝistoj, kiuj en 





Abisenio montris al la mondo ĝis kia 
grado estas monstra la faŝista tak- 
tiko; hispanaj faŝistoj ne nur murda- 
das civilulojn, detruas hospitalojn k 
bruligas ĉion, sed ankaŭ inventas 
novajn procedojn por terurigi nin. 

Antaŭ kelkaj tagoj, la respublika 
aviadisto Jose Antonio Galarza estis 
devigata forlasi sian aeroplanon dum 
aera lukto k per paraŝuto li falis en 
faŝistan zonon. Postan tagon, el itala 
bombarda aeroplano, venis en Ma- 
dridon monstra sendaĵo; kun mirego 
en malfermitaj okuloj la madridanoj 
vidis ke per la sama paraŝuto la fa- 
ŝistoj sendis la kripligitan kadavron 
de la aviadisto, en ligna kesto. 

Estas tiel granda tiu monstraĵo, 
ke ni ne povas dubi pri ĉies indigniĝo. 

A 

Cu estas eble ke povas ekzisti homoj, 
kiuj kapablas elpensi k realigi tian 
krimon? 

Ni ĉiuj, homaranoj, respondos 
kiel decas tian konduton. Ni hontas 
pri la ideo ke tiuj sovaĝaj bestoj 
povus venki eĉ kun helpo de interna- 
cia faŝismo. Ni rezistos, eĉ per lasta 
guto de nia sango, iliajn atakojn k ni 
venkos ilin. Ankaŭ ni esperas, ke 
ĉiuj demokrataj popoloj helpos nin 
entuziasmoplene, kun heroa grande- 
co, en nia tasko por finigi tiun ondon 
de barbareco kiu post la detruo de 
nia lando intencas inundi la ceteran 
mondon. 

Poste, ankoraŭ okazis nova bar- 
barega fakto kiu difinas senvorte la 
faŝistan koncepton pri etiko k horna 
digno. Per bruligaj bomboj elĵetitaj 
el fremdaj aviadiloj, la faŝistoj detruis 
en Madrido la Nacian Bibliotekon, 
kiu entenas du milionojn da libroj k 
broŝuroj, kelkiuj valoregaj aŭ unikaj 
ekzempleroj. 

Cinika k kruela tributo al faŝista 
civilizo! 

Tion ili ne faris hazarde; zorgeme 
ili planis tiun agon, ĉar temas pri 
granda konstruaĵo, facile videbla, kiu 
estis trafe serĉata k bruligata intence 
k sisteme, per bomboj ĵetitaj kun tiu 
ununura celo. 

Nia koro ne ŝiriĝas pro doloro, 
niaj larmoj ne elfluas el niaj okuloj, 
niaj pensoj ne iras al kompato; ŝtormo 
de indigno pelegas nin al firma ple- 
numo de nia devo, al hardigo de nia 
decido. Ni venkos tian novan «civili- 
zon», ni evitos ke ĝi povu sukcesi, ni 
triumfos por la bono de 1’ progreso 
k de la Homaro. 

Klara respondo al tikla demando 

En la plej multaj leteroj, kiuj ĉiutage alvenas al nia Redakcio, oni povas legi 
la saman demandon: «Kial daŭras tiel longe la milito?» 

Kamaradoj: ĉu vi vere deziras ekscii, kial daŭras liel longe la miiito?Nu, bone: 
La milito daŭras tiel longe, ĉar viaj registaroj interkonsiliĝis por malebligi la justan 
sindefendon al la hispana popolo kontraŭ la perfidaj generaloj, kiuj ribelis kontraŭ 
sia propra patrio. Oni malpermesas al ni akiron de armiloj dum al la ribelintoj oni 
havigas ĉiom, kiom ili deziras; ĉu vi ne sciis tion? 

Daŭras la milito* kamaradoj, ĉar al la internacia demokratio mankas Ia necesa 
kuraĝo por alfronti la sitacion. Sciu: oni timas pli la revoluci6n ol la faŝismon. A1 la 
tiel nomataj demokratioj ni ŝuldas la iniciaton de la jam famiĝinta interkonsento pri 
«neinterveno», kiu nur favoris la faŝistemajn ribelintojn malebligante al ni rapidan 
venkon super ĉi tiu terura, monstra, nevortklarigebla batalo, en kiun ĉiuj aliaj demo- 
kratecaj landoj falus, se ni fiaskus. Ĉu vi jam tute atentis pri tio, kamarado? 

Daŭras ankoraŭ la milito, eksterlanda samideano kiu korpremite legas ĉi tiujn 
liniojn febre verkitaj en la konvulsianta Hispanio, ĉar Ia kruela faŝismo-ni ripetu 
insiste tion, centfoje—ne konas skrupulojn k kiam per unu mano subskribas inter- 
konsenton pri «neinterveno», per la alia havigas la plej modernan miltmaterialon al 
la ribelintoj sen timo pro tio al ies admono tial ke ĝi scias kiel disvolviĝas en frazoj 
la liriko de la t. n. demokratioj. 


rio el ĉiuj epokoj—ĉar la internacia solidaro de la laboristaro al la hispanaj proletoj, 
batalantaj kontraŭ la internacia faŝismo, estas solidaro dankinda, sed ne sufiĉe 
efika por la graveco de ĉi tiu milito, tial ke ni ne luktas per bulero, sed per fusiloj k 
kanonoj k ne estas per haringoj per kio ni gajnos, sed per tankoj k avladiloj... 

Ni kiel esperantistoj, kiel pacamantoj, devi paroli tiamaniere... Ni, kiuj kon- 
traŭstaris eĉ al la armilaj ludiloj por infanoj! Sed, ni ne venigis ĉijtiun kataklismon, 
ni ne deziris militon; tial, kiu neos al ni la rajton sindefendi kontraŭ la plej nionstra 
k sovaĝa atako?... 

Kaj daŭras la milito, fine, kamaradoj, ĉar trans la Pirineoj ne ankoraŭ sufice 
atentis pri la tuta, pri la granda graveco tutmonda de la epokfaranta kontraŭfaŝista 
batalo de nia lando. 

Kamaradoj: tial daŭras tiel longe la milito... Sed, spite ĉio, estu certaj pri nia 
triumfo, kiel ni estas certaj pri via klasa solidaro. Ni venkos! Kaj ni venkos, ĉar nun 
ni jam hardiĝis en la milito k ni luktos senlace ĝis kiam la faŝismo restos absolute 
neniigata el nia k el viaj landoj. La batalo, kiel dirite, ne estas nur nia, sed tutmonda. 

Kamaradoj, nun ne jam demandu «kial daŭras la milito tiel longe». Vi jam 
scias tion. 

Do, ekagu!!! 

Daŭras ankaŭ la milito—la plej harstariga hombuĉado, kiun registras la Histo- s 

MOZ AIKO 

En la sektoro de Robledo de Cha- 
vela, post longa batalo favora al niaj 
armeoj, estis trovitaj interesaj leteroj 
en poŝoj de arestitoj. Unu el tiuj le- 
teroj, subskribita de pastro, diras: 
«Ni petegas Dion ke ilia mitralo ne 
trafu vin k ke la nia detruu ilin. Ni 
ĉiuj kredas ke dank’ al Dio, ĉi tio 
finiĝos baldaŭ ĉar ni havas genera- 
lojn Franco k Mola, kiuj estas anĝeloj 
senditaj de Dio al Hispanio, por pre- 
pari la grundon kie deziras regi Jezuo. 

En poŝo de aliulo estis letero, per 
kiu sciigas al amiko: «Antaŭ 15 tagoj 
falis en Calzadilla aeroplano, kies 
gvidantoj estis arestitaj Ili deklaris 
jene: Vi mortigos nin, sed vi ne eni- 
ros Madridon.» 

Letero de fianĉino diras al faŝista 


soldato: «En Carrion estas senfina la 
nombro de tiuj, kiuj pagas per sia vivo, 
sian antaŭan politikan sintenon.» 

La 19. Novembro, Julio Carrasco, 
komandanto de bataliono «Libero» 
detruis per manbomboj du italajn tan- 
kojn k kaptis la ses okupantojn. Pro 
tio li ricevis krucon de Milita Merito. 
Li apartenas al la Unuiĝinta Socia- 
lista Junularo. 

La 16. Novembro serĝento Anto- 
nio Coll, ankaŭ per manbomboj de- 
truis kvar italajn tanko^n ĉe la Ma- 
drida fronto. Postan tagon li mortis 
duin nokta atako. 

Ĉiutage pligrandiĝas la nombro 
da popolaj herooj, kiuj jam ne plu 
timas la faŝistajn armilojn. 

Durruti, bravega estro de kolono 
kiu bonege batalis en Aragona fronto, 
k nun batalas en Madrida fronto, 


mortis sur batalkampo. La verkisto 
Ilya Ehrenburg, skribis: 

«Alian fojon mi vidis Durruti ’n 
ĉe dometo proksime al Bujaraloz. 
Denove mi vidis liajn okulojn plenaj 
je volo k amo, k liajn grandajn ma- 
nojn de laboris^o. Apude funkciis 
kanonoj. Li parolis al mi pri rusa 
revolucio k sovetaj laboristoj, kiujn li 
multe amis. Li estis nia amiko, nia 
frato. Li estis vera revoluciulo. Kiam 
la malamiko proksimiĝis al Madrido, 
Durruti tuj alvenis defendi ĝin. 

Post la ricevo de sciigo pri lia 
morto, mi vidis lin, viva, gaja, kuraĝa; 
k kiel lasta saluto mi diras al li: 
Vivu Madridol» 

La faŝistoj emfazas per siaj infor- 
miloj ke oni celas starigi ordon, k ili 
bombardas hospitalojn k muzeojn. 
Ankaŭ ili ĵetas bruligajn bombojn 
sur laboristaj kvartaloj. 

A 

Ciuj faŝistaj potencoj persiste in- 
tencas, pli k pli atakeme, detrui ĉiujn 
demokratiojn Nur forta digo staras 
antaŭ ili: la kuraĝa sinteno de Sovetio 
k la heroa batalo de hispana popolo. 

Kion atendas Blum k kompanio? 
Kion atendas la «Trade Unions» de 
Anglio? Kion atendas la socialde- 
mokrataj laboristoj de la tuta mondo, 
kiuj ne kuniĝas al siaj fratoj? ALVE- 
NIS HORO DE FINA LUKTO. 

Aŭ, kun la hispana popolo, kiu 
luktas por nova laborista homaro. 
Aŭ, kun Germanio k Italio kiuj celas 
al barbareco k sklaveco. 

CRAFIKA PRIIVO DF MALHOMECO 



Ligna keslo kun Ia kripligajoj de aviadisto 
Galarza, kiun ĵelis la faŝistoj, per 
paraŝuto, sur Madridon 

POPOLA FRONTO 


RIGARDO AL ARIERGARDA URBO 

IMPRESOJ DE EKSTERLAN DANO 


Dum preskau tri monatoj k duono 
la tuta loĝantaro de Alikante trank- 
vile laboris k apenaŭ serioze atentis 
la enlandan militon. Ja la milito an- 
koraŭ ne estas antaŭ la pordoj de la 
urbo. «Civila inilito» estas misnomo, 
ĉar la milito ne estas inter du partioj 
da civiluloj, sed estas en unu flanko 
nur MILITISTOJ, kiuj militas kontraŭ 
la civila popolo. 

La vivo estis dolĉa al la nepense- 
ma amaso. Gajo, senzorgemo, agra- 
bla vivo, trankvileco regadis ĉi tie. 
La gvidantoj de diversaj laboristaj 
organizoj konsciis pri la graveco de 
la situacio; ili streĉe propagandis por 
varbi homojn al la volontula armeo. 
Kio do estis tio subite vekanta la ur- 
banojn? Jen la sekreto. La faŝistoj 
mem frapis la risorton jene. Matene 
de la 5 a de tiovembro, je la 4 a horo, 
du faŝistaj aviadiloj bombardis la 
urbon ĵetante grandajn bombojn. Iuj 
bomboj falis en la maro k du trafis en 
la kajo, de kie metalpecoj difektis la 
hispanan ŝipon 'Ciano*, kies ŝarĝo 
estis karbo. Unu el la ŝipanoj estis 
mortigita. 

Alia bombo falis sur la avenuo 
kaŭzante difektojn ĉe la fasado de la 
filio de la banko «Hispano America- 
no», kies nokta gardisto estis morti- 
gita. Tra la tuta urbo aŭdiĝis la sig- 
nalo de alarmo k estis estingitaj ĉiuj 
privataj k publikaj lumoj. Starante 
sur la balkono de mia loĝejo, mi povis 
superrigardi preskaŭ la tutan urbon; 
nenie mi vidis lumon, krom tiujn de 
la germana k itala militŝipoj, ankran- 
taj en la haveno. Tiuj du ŝipoj lasiŝ 
ĉiujn siajn lampojn poinpe lumantaj 
en la nigro. 

Tiu epizodo je la 4 a horo matene 
vekis la dormantajn urbanojn, k ne- 
multaj reiris al siaj litoj. Ĉiu viro en 
la urbo komprenis de nun, ke milito 
estas afero serioza. Miloj tuj enlistiĝis 
en la volontula armeo. Faŝistoj per la 
aeratako instigis ilin tion fari. 

Ankoraŭ neniu en Alikante estas 
devigata enlistiĝi en la volontula 
armeo. Ankoraŭ ekzistas multe da 
libereco. Mi, anglo, estas nun tiom 
libera kiom mi estis en la jaro 1934. 
k 1935. Neniu demandas min kien mi 
iras; nur, se mi vojaĝus al alia urbo 
mi devus akiri specialan permesilon. 


Oni estas libera ĉi tie iri al iu loko 
laŭ la kaprico de sia volo. 

Neniam iu haltigis min; neniam mi 
vidis soldaton aŭ iun alian homon 
ebria, aroga aŭ insultema. Kion ne- 
pre ni vidus dum nokto sur stratoj de 
aliaj urbegoj, tion mi neniam vidas 
ĉi tie. Fakte policanoj preskaŭ ne 
ekzistas; tamen, ĉio fluas en bona k 
paca ordo. Vi ne kredas al mil do, 
venu mem al Alikante k kontrolu. 

Hieraŭ vespere, mi iris al la ĉefa 
stacidomo. Kion mi vidis? Centoj k 
centoj da junuloj troviĝis tie, ĉiu en 
spirito de kamaradeco k gaja humoro, 
ĉiu havanta unu celon—iri al la fronto 
por defendi la laŭleĝe elektitan regis- 
taron, por defendi Madridon, por ba- 
tali por sia idealo de justeco k Libe- 
reco—kun majusklo—.Hispanoj ĉiam 
insistas pri individua libereco. Neniu 
estas devigata iri militi, sed ĉiu mem- 
vole iras. La estontaj okupantoj de 
tranĉeoj jam estas kamaradoj. Iuj 
sidas sur la perono antaŭ la stacido- 
mo k tiras el siaj pakaĵoj mangaĵojn. 
Kun rideto ili interŝanĝas manĝaĵo n 
k spritaĵojn; oni vidas, ke la plej sin- 
cera k fervora kamaradeco regas inter 
ili. Nenies mieno estas malgaja; neniu 
virino tie troviĝas kun larmoj fluantaj 
sur la vango ; ĉu tia junularo povas 
esti venkata? Nur, se mankas al ili 
la necesaj armiloj. Tempo diros. A1- 

menaŭ nuntempe neniu batalanto de 

0 

la legitima registaro momente volas 


aŭskulti pri malvenko. Ĉiu fidas en 
si k en siaj kamaradoj. Neniu instigo 
por ataki aŭ por defendi estas necesa, 
ĉiu scias sian devon k estas preta 
plenumi ĝin. lli batalas ne pro mono, 
ne pro gloro, sed por sia idealo de 
justo k libero. 

Leganto, ne kredu ĉion, kion vi 
legas en viaj ĵurnaloj aŭ aŭdas per la 
radio. Kiajn falsaĵojn mi legis en ali- 
landaj ĵurnaloj k aŭdis per radio el 
Seviljo, Italio k Anglio! Mi montru al 
vi kiel interesatoj mensogas k sen- 
honte misgvidas fidemajn aŭskultan- 
tojn de la radio k legantojn de la 
ĵurnalaro. En oktobro oni disaŭdigis 
radie, ke Madrido falus antaŭ ol la 
fino de tiu monato. Fine de oktobro 
la ribeluloj ankoraŭ estis ekster la 
ĉefurbo. Poste, je la 10 a de novembro 
la radio-stacioj laŭte fanfaronadis al 
la kvar ventoj, ke «estas nur afero de 
horoj, ke la ribeluloj eniru en Ma- 
drido». Itala stacio diras «naciistoj». 

. Kaj kio okazis? La ribeluloj ankoraŭ 
frapas por eniri en la urbo. 

Kaj kion ni diru pri alia blufaĵo! 
—pri tiuj 17 ŝarĝveturiloj portantaj 
municiojn al la ribelula armeo, k kiujn 
la lojalaj trupoj dispecigis. Kion diris 
la esfroj de la ribelula armeo? Legu, 
aŭskultu. Jen la ironio: «La trupoj de 
la defendantoj de Madrido detruis 
trajnon da ŝarĝveturiloj, portantaj 
manĝaĵojn al la loĝantaro de Madri- 
do». Cinika fabelo por infanoj. Do, 
neniam kredu ĉion, kion vi legas k 
aŭdas, sed ĉiam kontrolu. 

E. E. YELLAND 

Alikante (Hispanio) 25-XI-1936. 


Progresema Esperantisto! 


Certe estas intima plezuro vidi en realo la plenumon 
de io, kion oni forte deziris. Ni asertas, sen risko pri eraro, 
ke la eldono de nia bulteno POPOLA FRONTO, advokato 
internacia de afero tre nobla, cstas por vi la materia formo 
de jama revo k aspiro pri efika uzo k praktika servo de 
nia komuna lingvo en la ŝaŭmanta ondaro de la aktuala 
vivo mem. Tamen ni masonas la konstruon sur la funda- 
mento nur de nia entuziasmo k per la mona briko de ĉiu 
samideano konforma kun nia intenco. 

Ni studas la elekton de peranto en eksterlando por 
centrigi la donacojn. Dume ankoraŭ nia maŝino bezonas 
rekte, por glita funkciado, la forton de via subteno. 

Kolektu monon tuj inter ĉiuj amikoj, en ĉiuj grupoj, 
k sendu ĝin prefere per bankbileto aŭ ĉeko, eĉ per respond- 
kupono, se aliel ne eblas, al nia jena financa adreso: 


ANTONIO P O N 

Plaza Republica, num. 2,-Valencia (Hispanio) 

POPOLA FRONTO 


Sango k mitralo 

Funebro k doloro plenigas la 
koron de la Madrida popolo. Estas 
furioza la malespero de la malamiko, 
antaŭ la kuraĝo k arogo de nia Aer- 
ŝiparo, kiu celas, laŭ normoi pli hu- 
manaj de V milito, ne al malfermaj k 
sendefendaj urboj, ne al la hospitaloj 
nek al la lernejoj, kiel faras la faŝis- 
toj, sed al ties vivofontaj centroj, al 
aviadil-gardejoj, al armigitaj koncen- 
triĝoj aŭ al stokejoj de benzino k mu- 
nicio. Niaj aviadistoj fluge serĉas tion 
eniliaj propraj nestoj mem, detruante, 
kun aŭdaco epopea, aeroplanojn k 
pormilitajn elementojn. La kolero U 
rabio de la monstro, pro sia fiasko 
antaŭ homoj aŭdacaj, estis febraĉa 
instigo por daŭrigi sian sangan tradi- 
cion, respondante per malkuraĝaj, 
malnoblaj agoj, nigraj kicl sia malhela 
animo. 

Ili flugis super la ĉielo de Madrido, 
kaŝite de la nuboj por ne alfronti la 
pafojn de niaj trafaj mitraliloj kon- 
traŭaviadilaj k faligis sur nian sende- 
fendan popolejon sian mortigan 
ŝarĝon. 

Virinoj k infanoj estas muraitaj de 
la malamika plumbo. Kiomaj? Multaj! 
Sed ne gravas la nombro; ni konstatas 
la fakton. Inter la viktimoj falis eĉ 
dumonata bubeto. Li falis samtempe 
kun sia patrino, kiu estis doninta al 
li la vivon. 

Premite' de la patrinecaj brakoj, 
en finlasta ĉirkaŭpremo je defendo k 
agonio, lia mortlito estis la strataj 
ŝtonoj. 

Fiheroa faro! Infanoj k virinoj 
falĉitaj de la rabobirdaĉoj, denaskaj 
metodoj de la internacia faŝismo. 

A 

Cu protestos la landoj, kiuj tiom 
sentemaj montriĝis pro la enkarcerigo 
de la kunkulpuloj pri tiom da krimoj, 

Jk 

okaze de tiu monstra faro? Cu, Fran- 
cio k Anglio sentos sin vunditaj en 
siaj humanaj sentoj. 

Niaj viroj sufokis siajn larmojn; 
ili ja scias, ke temas pri lukto je mor- 
to, ke la malamiko estas malnobla k 
perfideca, ke nenion noblan oni povas 
esperi de tia fripono. Tamen el la 
fundo de ĉiu koro honesta leviĝas 
promeso pri venĝo, ĵuro pri respondo. 


La murdistoj estas nun ĉe la sojlo 
de Madrido; ni iras serĉi ilin, ni iras 
neniigi ilian provokemon, ni iru ankaŭ 
venĝi niajn mortigitojn! 

Gloraj flugiloj de niaj aviadiloj! 
Flugu alten, tiel alten kiel niaj aspiroj 
pri Justo, kiel niaj ideoj pri libereco. 
Konfirmu vian historion; daŭre trairu 
vian gloran tradicion kun respekto 
por la senarmaj vivoj, laŭ la humane- 
caj leĝoj de 1’ milito, konsiderante la 
hospitalojn kiel ion sanktan k netu- 
ŝendan, same ankaŭ la malfermajn 
urbojn, la sendefendajn vilaĝojn... 
Sed flugu je la necesa alteco, kiel vi 
faris tiom glore, tiom heroe k tiom 
trafe super la faŝistaj urboj.. Energie 
detruadu la kavernojn de la faŝista 
besto; deŝiru ĝiajn ungegojn k ĝiajn 
bekojn, renversu ĝiajn flugilojn. 

Faru la militon kiel homoj. Ne- 
niam forgesu, k la racio prezidas 
niajn agojn. 

La malamiko intencos ankoraŭ 
flugeti sangavidece, sed ne gravasl 
Ni ĝin detruos k ĉiuj niaj mortintoj 
* estos venĝataj. 

Dolores Ibarruri (PASIONARIA) 

Noto de la Redakcio. — La ĉi- 

supra artikolo aperis en ĵurnalo la 
14. de Novembro. La okazintaĵojn de 
la tagoj, kiuj sekvis, niaj legantoj jam 
konas per siaj naciaj gazetoj. Estas 
rimarkinde, ke la mortigaj flugadoj 
super la urbo ripetiĝis k okazigis 
senĉese senkulpajn viktimojn, Okazis 
ankaŭ interaeroplanaj bataloj super 
la hispana ĉefurbo. 

MEN5A MALSANO 

Iu kompatinda fiulo, kies cerbo 
kriple funkcias, sin turnas al ni per 
anonima skribaĵo el Parizo, kun in- 
sultoj k aĉaj esprimoj je la nomo... de 
la «interna ideo» de Esperanto (!?). 

Estus ja ridige, se ni ne havus pli 
urĝan laboron k mankon de spaco, 
konatigi al niaj legantoj la senseca- 
ĵojn, per kiuj tiu «Pacifisto kiu abo- 
inenas la ruĝan faŝismon» celas el- 
pruvi sian nekuraceblan stulton. Ni 
nur diru, ke li plene sukcesas en 
sia tasko. 

Koncerne la minacojn, kiujn H, 
brave kaŝita sub sia anonimo, elĵetas 
al ni, nia respondo estas la signifo- 
plena k historia vcrto de Cambronne. 


Grava Manifesto 

Laboristoj de la tuta mondo: So- 
lidaron al Hispanio! 

Nia lando estas invadita de inter- 
nacia faŝismo kiu plenumis la plej 
brutecan krimon, kiu registras la His- 
torio. Pli ol 200.000 personoj estas 
fusilmortigitaj, post plej teruraj tur- 
inentoj, de kripligo ĝis bruligo de 
vivantaj korpoj. 

Virinoj, infanoj k maljunuloj estas 
tranĉumitaj. Germanaj k italaj aero- 
planoj bombardas varfejojn; fotobil- 
dojn aperigas ĉiaj revuoj. La kripligo 
de nia aviadisto Galarza, kies kripli- 
gita kadavro estis poste ĵetita en niaj 
vicoj, estus plej granda monstra fakto, 
se ne estus sekvata de la konstanta 
murdado al senkulpaj hispanoj. La 
noktaj bombardadoj, per bruligaj 
bomboj, kontraŭ nia ĉefa urbo mon- 
tras la malkuraĝon de la faŝisto , kiuj 
ne kapablas venki nian popolon sur 
la batalkampo. 

La hispanaj laboristoj verkas nun 
la plej glorajn paĝojn de 1a Historio. 
Per siaj nesufiĉaj elementoj ili kon- 
traŭbatalas la germanan, italan, por- 
tugalan k hispanan faŝismojn k la 
ŝturmtrupojn elportitajn el Afriko. 

La Ĝenerala Unio de Laboristoj 
proklamas laŭte tiun ĝis nun neko- 
natan barbarecon k sin turnas al ĉiu 
laboristoi, al Socialista Internacio, a 
La Sindikata Internacia Federacio, 
al Komunista Internacio, al Ruĝa 
Sindikata Internacio, al Amerika Fe- 
deracio de Laboro, al Amerika Fe- 
deracio de Industriaj Laboristoj, al 
Internacia Asocio de Laboristoj, al 
Internacia Ruĝa Helpo, al niaj fratoj 
de Latina Ameriko, al ĉiuj laboristoj 
k kamparanoj sen partio nek orga- 
nizo, al liberalaj intelektuloj; fine, al 
ĉiuj demokratoj, por ke ili leviĝu kiel 
sola homo k devigu siajn registarojn 
por ke nia Respubliko demokrata 
povu sin defendi kontraŭ banditoj k 
murdistoj. 

Necesas ke tiu tutmonda protesto 
kontraŭ la faŝistaj monstraĵoj estu 
efika, nekontraŭstarebla, efektiva. 

Laboristoj de la mondo: Antifa- 
ŝistaj intelektuloj: Se vi deziras kon- 
servi k pliperfektigi liberan situacion 
kiun la faŝismo celas detrui per inaroj 
de sango: 

Leviĝu urĝe k helpu nin! 

For la «ne interveno»! Por la li- 
bcro k demokratio de la mondo! 

A 

Generala Unio de Laboristoj 
Direktanta Komitato 


AŬSKULTU RADIODISSENDOJN DE VALENCIO 

Sfacio dc Komunista Partio—ondlongo 41,87 metroj — 
marde k vcndrede je la 17 a horo (hispana tempo) 


o 


PRI HISPANA SITUACIO BN ESPERANTO! 

Stacio de Socialista Partio—ondlongo 41 metroj 
lunde k sabate je la 12 a horo (hispana tempo) 

Manifesto de la Internacia Brigado 

Fratoj de Hispanio! 

La Internacia Brigado sendas al vi varmegan k fratan saluton! 

Ĉi tiu Brigado konsistas el laboristoj, kamparanoj, intelektuloj, el 
ĉiulandaj proletoj diverstendencaj, kiuj vere esprimas la sintenon de la popo- 
lamasoj de tuta Eŭropo, En nia Brigado ekzistas komunistoj, socialistoj, 

respublikanoj, demokratoj k eĉ ankaŭ katolikoj. 

ĉiuj landoj estas reprezentataj, ĉefe kiuj teroras pro sanga diktatoreco 
de la faŝismo: germanoj, italoj, poloj, hungaroj, portugaloj jugoslavoj, k. t. p. 
Ankaŭ estas reprezentataj demokrataj landoj: francoj, angloj, belgoj, svisoj, 
k. t. p. La membroj de Internacia Brigado venis volonte al Hispanio kun la 
sola celo k arda deziro helpi vin, helpi niajn heroajn hispanajn fratojn, 
defendi vian respublikon, vian liberon k vian sociordon. 

Tial la Internacia Brigado, pro sia konsisto k^ pro sia celo, estas 
BRIGADO DE LA POPOLA FRONTO DE EŬROPO. ĉi montras samtempe 
la batalunuecon de ĉiuj laboristoj k la utiuiĝon de ĉiuj eŭropaj popoloj en sia 
komuna luktado por libero k paco. Ni bone scias, ke malantaŭ Franco k 
Mola — la perfidaj generaloj, malnoblaj murdantoj de 1’ popolo — staras 
malkuraĝe kaŝitaj, Hitler k Mussolini, kiel aborto de 1’ kapitalismo. 

Heroaj fratoj de Hispanio! • 

Dank’ al krima helpo, kiun plenumas ĉiuj faŝistaj registaroj al niaj 
malamikoj, la lukto ne nur rilatas al vi, sed al ĉiuj laboristoj de la mondo, 
kiuj batalas por la pano, paco k libero. Kun granda emocio, ni sendas al vi 
nian saluton, sindonaj fratoj de Hispanio! Ni ŝatas vian kuraĝon k tiun de 
viaj heroaj virinoj. Frakasante hispanan faŝismon ni defendas demokration 
k liberon de la mondo. Kuraĝaj, admirindaj defendantoj de Madrido, ni 
salutas vin! Madrido estos la tombo de hispana faŝismol Hispanio estos la 
tombo de tutmonda faŝismol! 

Ĉar ni estas konvinkitaj pri tio, ĉar ni posedas fratecan spiriton, en la 
lukton ni alportas vivoplenan solidaron, la sinceran solidaron de sango 
komune verŝita, proleta sango de 1’ ĉiulandaj proletoj... 

Ni luktos brako en brako, ni luktos k ni venkos, fratoj de Hispanio! 

Mario NICOLETTI 

Politika komisaro de la Internacia Brigado 


NIA MUNICIO 


Valencia Esperantistaro. . . 525 ptoj. 

F. A.—Cocentaina. 4 * 

F. G.—Sueca. 2 » 

«Nova Sento». - Barcelono. . 12 » 

E. Y.~ Alicante. 5 » 

M. C.—Almazora. 5 * 

F. M.—Barcelono. 2 * 

I. S.—Benisano. 5 » 

P. S.—Orihuela. 5 » 

W. Esp. Movement.-Londono. 10 ŝil. 
Geamikoj el Zwolle .... 10 guld. 

P. H. M.—Birmingham ... 1 funto 

S. W. A.—Karlskoga. ... 5 svkr. 

A. N.—Amsterdam.10 guld. 

Vincent.—Parfs.50 ffr. 

FLE. Sekcio 5.—Rotterdam . 5 dol. 

Esp. Societo el Dallington. . 5 ŝil. 

T. S.—Glasgow. 2 ŝil. 

J. B. —WaIton. 1 ŝil. 

FLE. Sekcio 2 Rotterdam . . 2 dol. 

L. C.—Toulouse.50 ffr. 

W. Ch.—Edinburg. 4 ŝil. 

E. L. O.—London. 5 ŝil. 

FLE. Sekcio L-Rotterdam. . 60 ffr. 

J. S. R.~Wandre.50 belgf. 

FLE. Sekcio 15.— Rotterdam . 5 svdkr. 

J. S. —Poruba.20 kĉ. 

F. J.—Aneby. 5 svdkr. 

Samideanoj el Jaligny. ... 50 ffr. 


Krom tiuj monaj donacoj, ni recevis k 
ricevas multajn respondkuponojn de diver- 
saj amikoj el diversaj landoj. A1 ĉiuj kvitance 
ni dankas! 


Lasihora Impreso 

La ĝcnerala situacio videblc plibo- 
niĝis. La danĝero pri la kapto de Ma- 
drido ne estas ja tiel angora kiel dum 
la apero de nia lasta numero. 

Faŝistaj flugmaŝinoj daŭras sian 
kruelan bombardadon sur lojalaj ur- 
boj, ĵetante, mortigan ŝarĝon, sen mi- 
lita celo, kontraŭ civila loĝantaro. 

Nia premo aktiviĝas vigle en As- 
turio k Aragono. La popolo, pro 
sperto, akiras konscion k akceptas 
senplende, kun fiero, la malagrabla- 
ĵojn de la milito. Sed en plena kon- 
vinko pri absoluto venko. 

La registaro en Valencio, kun bona 
disciplino, gvidas serene la militon. 

Nia urbo akiras aspekton de vigla 
oficiala ĉefurbo. Nia penado estu 
efika! En la kruda vintro estas varmo 
karesa la helpo de la- proleta mondo. 

Presejo de J. Olmos, Alicanle, 55, Valencia 


POPOLFRONTA LETERUJO 

E. E. Y.-Danke ni akceplis vian kunla- 
borafon, sed pro bezonoj de spaco de nia 
malmultpaĝa revueto, ni nepre devis re- 
dukti ĝin. 

A1 kelkaj korespondantoj.—3e ni devus 
atenti ĉiujn sugestojn k liomplezi ĉies dezi- 
rojn, necesus eldoni 16-paĝan ilustrifan re- 
vuon ĉiusemajnan. Monhelpu por ebligi tian 
bultenon! Ju pli da mono ni pridisponos des 
pli riĉenhava fariĝos nia nun modesta ga- 
zeto duonmonata. 

A1 katalunaj samcelanoj. — Por informi 
svedan k-don. havigu al ni sciigojn, se eble, 
pri Josep Tuset k Ignaci Llad6, ambaŭ el 
Manresa. Antaŭdankon! 

E. E. —Gotebor.-La portreton ni repro- 
duktis de alia jurnalo k kredas ke vi povos 
fari la samon el Ia nia. Ni ne posedas la 
kliŝon jam. 

C. M. —Utiel. - Ĉar niaj paĝoj estas nesu- 
fiĉaj por la celo de la bulteno, ni bedaŭras 
ke ne estas eble enpresi anoncojn. Interesan 
mallongan raporton eventuale ni akceptus. 

S. E. U.-Moskvo.—Laŭeble ni atentos 
viajn indikojn rilate Ia enhavon de nia 
gazeto. Ni multe esperas pri via helpo. 

J. B. — Rotterdam.—Via longa letero pru- 
vas, ke vi estas observema k pripensema 
homo kun nobla spirito. Sed tial ke la lasta 
parto de la skribajo neniel alĝustiĝas a! la 
realo de la faktoj, ni bedaŭras, ke vi estas 
fuŝe informita. Ne sub Azana (kiu mem cstis 
enkarcerigata ksenindulge persekutata) sed 
sub Alcala Zamora, okazis la Asturia k la 
Kataluna ribeloj en jaro 1954, dum kiu la 
registaro Lerroux~Gil Robles sufokpremis 
la popolamasojn per afrikanaj k legionaj 
trupoj. 

G. M. K.- London.—La leteroj bone al- 
venis k ni dankas, sed ne alvenis la mono. 
Ĉu vi forgesis enmeti ĝin? 

M. B. — Levallois.-Poŝtmandato anon- 
cita per via bildkarto ne alvenis. Prefere 
sendu monon en bankĉeko aŭ monbileto. 
Bv. Informi nin pri via monsendo. 

E. L O. Ealing. — London.—Via mon- 
sendo ĝis nun ne trafis nin. Kian vojon 
vi uzis? 

F. Th. —york. —Ni ne ricevis vian anon- 
citan monsendon. Viajn vortojn ni dankas. 

J. G. —Bresand.—Via plano plaĉas al ni 
k ni petas vin agi rapide. 

H. O.—Amsterdam.—Ni dankas la salu- 
ton de via Grupo. La monsendon, kiun vi 
anoncas, ĝis nun ni ne ricevis. 

L B - Wormerneer. — Ni notas vian de- 
ziron.sedla rnonsendo ne ankoraŭ trafis nin. 

K S.—Wormer. —Ni agos Iaŭ via deziro. 
Monon sendu nepre per bankĉeko au mon- 
bileto en rekomendita koverto. 

M. C.—Axvall. —Vian poŝtkarton ni bone 
ricevis, sed ne la respkup. 

A. V. Amsterdam.— Ni scias, ke li bon- 
fartas k loĝas en la sama adreso. 

Sekcio 5-a. F. L. E. — Amsterdam.—La 
enhavo de via letero estas en bona ordo. 
Dankon! 

Senlaborlaborista Movado. — London.— 

Kortuŝite ni legas vian leteron k dankas. 

« 

J. D Soissons. Respondkuponoj al- 
venis k bone taŭgas, sed dum al vi kostas 
multo por ni estas malmultvaloraj. Prefere 
sendu monon per bankĉeko au monbileto, 
post kunmeto se necese de mono el kelkaj 
donacantoj. 

Tiu rekomendo validas ankaŭ por ĉiuj 
pridemandintoj. La izolitaj k-do. f tamen, 
povas sendi respondkuponojn, ĉar ai ili 
estas pli facile se temas pri eta sumo. 

